Ble meldt savnet etter at han ikke kom hjem som planlagt etter ferietur.

Politiet i Tromsø ba torsdag ettermiddag publikum om hjelp for å finne 20 år gamle Raymond. Natt til fredag meldte politiet at 20-åringen hadde gitt livstegn fra seg.

- Den savnede har tatt kontakt med foreldre. Han befinner seg i Tyskland, og det står bra til med han, opplyser Troms politidistrikt like før klokken 01.00 fredag.

Det var da 20-åringen ikke kom hjem eller på jobb som planlagt etter en ferietur i Tyskland at han ble meldt savnet av foreldrene. Politiet opplyste torsdag ettermiddag at den siste kjente observasjonen av 20-åringen var på morgenen mandag 2. september.

Nå har han altså tatt kontakt med foreldrene.